දයාරත්න මහතා ප්‍රමුඛ ප්‍රදේශයේ දේශපාලන නායකයින් එක්ව මෙම රැලිය සංවිධානය කර තිබිණි.ත්‍රස්තවාදයට යළිත් හිස එසවීමට කිසි විටෙකත් ඉඩ නොතබන බවත්, මාතෘභූ®මිය කෑලි වලට කඩා වෙන් කිරීමට සූදානම් නැති බවත් අම්පාර දිස්ත්‍රික්කයේ ජන රැලියට සහභභාගි වූ ලක්ෂ සංඛ්‍යාත ජනතාව අමතමින් ජනාධිපති මහින්ද රාජපක්ෂ මහතා පැවසීය.දෙස්, විදෙස් බලවේගයන් පරාජය කිරීමට 26 වැනිදා තමන් සමඟ එක්වන්නයි පැවසූ ජනාධිපතිවරයා සියලු දෙනාට සුබ අනාගතයක් ප්‍රාර්ථනා කෙළේය.මෙහිදී කල්මුනේ මහ නගර සභාවේ දෙමළ ජාතික සන්ධානයේ නාගරික මන්ත්‍රී තාන්තමුත්තු ගනේෂ් මහතා ජනාධිපතිවරයාට සහාය පළ කිරීමට ඉදිරිපත්වීම මෙහිදී කැපී පෙනුණි.ජාතිය ගොඩනැගීමේ ඇමැති ජගත් පුෂ්ප කුමාර, ඉඩම් හා ඉඩම් සංවර්ධන සහ රණවිරු සුබ සාධන ඇමැති ජොන්ස්ටන් ප්‍රනාන්දු, ජල සම්පාදන හා ජලාපවහන ඇමැති එච්.එල්.එම්. අතාවුල්ලා, නිවාස හා පොදු පහසුකම් ඇමැතිනි ෆෙරියල් අෂ්රොෆ්, සැළසුම් ක්‍රියාත්මක කිරීමේ ඇමැති පී.දයාරත්න, ජාතික නිදහස් පෙරමුණේ නායක හා පාර්ලිමේන්තු මන්ත්‍රී විමල් වීරවංශ, ජනාධිපති උපදේශක එම්.එච්.එම්. අෂ්වර් යන මහත්ම මහත්මීහු ඇතුළු විශාල පිරිසක් මේ අවස්ථාවට එක්ව සිටියහ.